Maneater (שיר של נלי פורטדו)

"Maneater" הוא שיר של הזמרת הקנדית נלי פורטדו מתוך אלבום האולפן השלישי שלה, Loose (2006). השיר נכתב על ידי פורטדו, ג'ים בינז ומפיקיו טימבלנד ודנג'ה. הוא נשלח לרדיו מיינסטרים בארצות הברית ביולי 2006. הסגנון המוזיקלי וההפקה של השיר נוצרו בהשראת שיר באותו השם של Hall & Oates וממוזיקה אחרת משנות ה-80.

השיר זכה לביקורות חיוביות מטעם מבקרי המוזיקה, כאשר רובם השוו אותו לשירים של מדונה ודפש מוד משנות ה-80. מחוץ לאמריקה הצפונית, "Maneater" הפך לאחד משיריה הפופולריים ביותר של פורטדו, כשהוא מוביל את המצעדים בממלכה המאוחדת ודורג בשיאו בעשירייה הפותחת במצעדים ברחבי אירופה ואוסטרליה. השיר הפך ללהיט מועדונים באמריקה הצפונית אך הצליח פחות מבחינה מסחרית מהסינגל המוביל "Promiscuous".

הווידאו קליפ הנלווה של השיר בוים בידי הבמאי האמריקאי אנתוני מנדלר וצולם בלוס אנג'לס. בארצות הברית הוקרן הקליפ בבכורה ב- ב-6 בספטמבר 2006, וקיבל "בכורה ראשונה" ב-Total Request Live של MTV ב-8 בספטמבר.<ref name=":3"></ref><ref name=":4"></ref> השיר נכלל ברשימת השירים של סיבוב ההופעות השלישי של פורטדו, "Furtado Get Loose Tour".

== כתיבה והקלטה ==
"Maneater" היה אחד השירים הראשונים שעליהם עבדו פורטדו וטימבלנד בדה היט פקטורי קרייטריה במיאמי. פורטדו תיארה את השיר כאנלוגיה לאופן שבו היא שילבה את "האנרגיה היצירתית" של טימבלנד וצוות ההפקה שלו ב-Loose.<ref name=":0"></ref> בעת יצירת האלבום, הושפעו פורטדו וטימבלנד מעבודותיהם של מוזיקאים משנות ה-80 כמו Talking Heads, בלונדי, מדונה, הפוליס ויורית'מיקס.<ref name=":2"></ref> ההפקה הסופית של הרצועה התעכבה לאחר שרמקול עלה באש בחדר הבקרה של האולפן.<ref></ref> פורטדו אישרה שהייתה שרפה באולפן בעת שהיא הקליטה את הרצועה, וחשפה שהיא הותירה אותה מבוהלת בצורה שהשפיעה עליה מאוד. היא חששה שמשהו בצליל המוזיקה גרם לשרפה, ובמשך זמן מה פחדה מכדי להמשיך לעבוד על זה. היא הצהירה: "פחדנו מהקצב שלו. הרגשנו שיש בו את השטן, או משהו כזה. פסחנו עליו במשך זמן מסוים, עד שהיה לנו האומץ להקליט אותו שוב. זה היה מסכן חיים! מישהו כמעט קיבל כוויות מדרגה ראשונה".<ref></ref>

פורטדו תיארה את "Maneater" כ"שיר קוטור-פופ",<ref name=":1"></ref> והסבירה שהוא "מאוד אופנתי, סגנוני ועכשווי".<ref name=":1" /> בריאיון ל-MTV News, היא השוותה את השיר לאכילה מופרזת של עוגת גבינה: "יש לשיר קצב רועש ומטורף, והשירה מטמטמת ורועשת. הרבה אנשים אומרים שזה נשמע כמו Peaches , בגלל ההגשה והשירה המפחידה".<ref name=":0" />

פורטדו הקליטה רמיקס של "Maneater" עם הראפר ליל ויין, שהופיע באלבום האוסף Remix & Soundtrack Collection של טימבלנד. גרסה זו שימשה גם במהלך הופעות טלוויזיוניות רבות של "Maneater".<ref></ref> באוסטרליה, התקליטור הופץ בשני פורמטים, אם כי לגרסה אחת (הסינגל הבין-לאומי) הייתה הפעלה מוגבלת ביותר ולא הייתה זמינה באופן נרחב. התקליטור של "Maneater" שהופץ באוסטרליה כולל עטיפה של "Crazy" מאת נארלס בארקלי שהוקלט בתוכנית לייב לאונג' המשודרת ב-BBC Radio 1. במסגרת התוכנית, "Maneater" הוקלט שלוש פעמים, על ידי פאניק! אט דה דיסקו, בייסמנט ג'אקס ובוי קיל בוי, שהגרסה שלה נכללה באלבום Radio 1's Live Lounge.<ref></ref><ref></ref>

== מבנה מוזיקלי והלחנה ==
"Maneater" הוא שיר בעל קצב מהיר המשלב אלקטרו וסינת'ים משנות ה-80 וביט המכוון יותר לסוגת הדאנס. בשיר יש השפעות בולטות של רוק וסינת'-פופ והוא קשור מבחינה לירית לאופן שבו אנשים "נמשכים לעצמם" כשהם מביטים במראה.<ref name=":0" /> היא הצהירה: "ל[זה] באמת יש חיים משלו; זה גורם לך לזוז".<ref name=":2" /> מקורות בתקשורת השוו אותו לסינגל מאת Hall & Oates מ-1982 באותו שם, שפורטדו ציטטה כבעל השפעה על השיר שלה.<ref></ref> השיר בעל קצב דאנס והוא נכתב בסולם סי במול מינור.<ref></ref> ל-"Maneater" יש מהלך הרמוני בסיסי של Gb-Fm-Ab-Bbm.

== ביקורת ==
"Maneater" זכה לשבחים מטעם מבקרי המוזיקה. רוב שפילד מרולינג סטון הצהיר שאמנם השיר אינו גרסת כיסוי לשיר של Hall & Oates, אך "בעל השפעה חזקה מספיק כדי להעפיל עליו ולהוות לו מעין סרט המשך".<ref></ref> סטיבן תומאס ארלוויין מ-AllMusic, ציטט את "Maneater" כגולת הכותרת של המהפך של פורטדו, אך האמין שלא משנה כמה פורטדו שרה על מין, היא לא נשמעת סקסית ואינה "מייצרת הרבה חום גשמי".<ref></ref>

ביל לאמב מ-About.com העניק לשיר 3.5 מתוך 5 כוכבים, שיבח את "הקצב החובט העוצמתי והפזמון הקליט בטירוף", אך ראה שהוא חוזר על עצמו ומתאים יותר לרחבת הריקודים מאשר תחנות הרדיו.<ref></ref> בביקורת שפורסמה ב-IGN נכתב שהוא מזכיר את : "הניסיון הבוטה לנצל את [] מוביל לכך שהוא לא נשמע אחיד ומקורי".<ref></ref> השיר דורג מאוחר יותר כסינגל העשרים הטוב ביותר משנת 2006 ברשימה שפורסמה בווילג' ווייס.<ref></ref>

== הצלחה מסחרית ==
"Maneater" היה זמין להורדה דיגיטלית (דרך חנות האייטונס של אפל) ב-22 במאי 2006. הוא הופץ על גבי תקליטור כמקסי סינגל ב-26 במאי באוסטריה, גרמניה ושווייץ, וב-5 ביוני בממלכה המאוחדת ושווקים אחרים באירופה. הוא הופיע לראשונה במקום השמיני במצעד הסינגלים הבריטי שבוע לפני יציאתו הפיזית, ושבוע לאחר מכן (ב-11 ביוני 2006) הוא הגיע למקום הראשון במצעד.<ref></ref> "Maneater" היה הסינגל השביעי הנמכר ביותר בממלכה המאוחדת ב-2006,<ref></ref> עם 296,000 עותקים שנמכרו ממנו בסך הכול.<ref></ref> בתחילת 2007, חוקי המצעד שונו כדי לאפשר לרצועות שאינן נכללות בסינגלים פיזיים להופיע במצעד הסינגלים עצמו,<ref></ref> וכתוצאה מכך "Maneater" נכנס לאחר מכן שוב לארבעים העליונים על סמך הורדות דיגיטליות בלבד.<ref></ref> איגוד תעשיית ההקלטות הבריטי (BPI) העניק ל-"Maneater" את תואר הזהב על מכירות של למעלה מ-400,000 עותקים בסך הכול.<ref></ref>

השיר הפך ללהיט במקומות אחרים באירופה, ודורג בחמישייה הפותחת באוסטריה, שווייץ, גרמניה, אירלנד ונורווגיה, בעשירייה הפותחת בבלגיה, פינלנד והולנד ובעשרים העליונים בצרפת. "Maneater" שודר בטלוויזיה הלאומית של ארצות הברית באירוע Fashion Rocks ב-8 בספטמבר 2006.<ref></ref> הוא נכנס למצעד הבילבורד הוט 100 ודורג במקום ה-62, הבכורה הגבוהה ביותר באותו השבוע, והגיע בשיאו למקום ה-16; הוא גם דורג בעשרים העליונים במצעד שירי הפופ.<ref></ref> "Maneater" הגיע למקום הראשון במצעד שירי הדאנס קלאב, אך הוא לא זכה להצלחה מסחרית בארצות הברית כמו הסינגל הקודם, "Promiscuous", שהגיע למקום הראשון בכל שלושת המצעדים. הסינגל הופיע לראשונה במצעד הסינגלים האוסטרלי ב-25 בספטמבר ודורג בחמישייה הפותחת בשבוע שלאחר מכן, והגיע בשיאו למקום השלישי. בהמשך, קיבל את תואר הזהב מטעם איגוד תעשיית ההקלטות האוסטרלי (ARIA).<ref></ref>

בקנדה, שם "Promiscuous" כבר צעד בראש מצעד הסינגלים, "Maneater" הגיע למקום ה-22 ב-23 בנובמבר 2006 (בשבוע החמישה-עשר ליציאתו). הביצועים הנמוכים שלו יוחסו להוצאה מוגבלת של סינגל התקליטור שלו, שנמכר דרך קמעונאים כבר כחלק מ-"". "Maneater" היה הרצועה הדיגיטלית השנייה הנמכרת ביותר ב-2006 בקנדה – מאחורי "You're Beautiful" של ג'יימס בלאנט – עם 66,607 עותקים שנמכרו בסך הכול.<ref></ref> "Maneater" היה מועמד לפרס המוזיקה של MTV אירופה לשנת 2006 בקטגוריית "השיר הטוב ביותר".<ref></ref> הוא זכה גם בפרס המוזיקה של NRJ לשנת 2007 בקטגוריית "השיר הבין-לאומי הטוב ביותר".<ref></ref>

== וידאו קליפ ==
את הקליפ הרשמי ביים אנתוני מנדלר.<ref name=":5"></ref> הוא מציג את מתמודד ה-So You Think You Can Dance לשעבר, ג'מיל מקגי, בתור רקדן.<ref></ref> פורטדו נאלצה לקבוע מפגשי תרגול נוספים עבור הריקוד שלה בקליפ.<ref name=":5" />

לקליפ אין עלילה מהותית, ולפי בקשתה של פורטדו, מתמקד בו-זמנית בחגיגה ובפרודיה של "קלישאת ה-maneater".<ref name=":0" /> הוא מתחיל בפורטדו שמחפשת את הדני הענק שלה, טובי, שברח באמצע הלילה ברובע תעשייתי נטוש לכאורה של עיר ללא שם. היא עוקבת אחרי הכלב לתוך מרתף של בניין אפל ורעוע, שם היא נתקלת בהמון שקט של אנשים באמצע מה שחדשות MTV תיארו כ"מסיבה בסגנון מועדון קרב".<ref name=":5" /> פורטדו ממקמת את עצמה באמצע הקהל, וכשהפעימה הראשונית של השיר מתנגנת, היא מתחילה לרקוד לאותם הצלילים ומביטה לכיוונים שונים.<ref name=":5" /> לקראת סוף הקליפ היא עולה לגג הבניין ורוקדת כשברקע השמש מתחילה לזרוח. בסופו של דבר, היא עוזבת את המסיבה עם עלות השחר, ומוצאת את הכלב שלה יושב בראש המדרגות ליד היציאה של הבניין. "אני אוהבת ללכת על הצד המסוכן של החיים", אמר פורטדו על מהלך צילום הקליפ.<ref name=":5" />

בארצות הברית, הקליפ הוקרן בבכורה ב-Yahoo! Music ב-6 בספטמבר 2006, וקיבלה "מבט ראשון" ב-Total Request Live של MTV ב-8 בספטמבר.<ref name=":4" /><ref name=":3" /> הוא הופיע לראשונה בספירה לאחור של עשרת הסרטונים המובילים של התוכנית ב-11 בספטמבר והגיע בשיאו למקום התשיעי בסך הכול, ונשאר בספירה לאחור במשך שלושה ימים רצופים.<ref name=":4" /> בנוסף לכך, הקליפ נכנס לספירה לאחור של MuchMusic בקנדה בשבוע שהסתיים ב-22 בספטמבר, והוא הגיע למקום הראשון בשבוע שהסתיים ב-8 בדצמבר.<ref></ref> בטקס פרסי הווידאו קליפים של MTV לשנת 2007, פורטדו הייתה מועמדת בקטגוריית "האמנית של השנה" עבור "Maneater" ו-"Say It Right".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)<ref></ref>
|פלטינה ×2
|2,000,000<small></small>
|-
!בלגיה (BEA)<ref></ref>
|זהב
|25,000
|-
!גרמניה (BVMI)<ref></ref>
|פלטינה
|300,000<small></small>
|-
!דנמרק (IFPI Danmark)<ref></ref>
|פלטינה
|8,000
|-
!הממלכה המאוחדת (BPI)<ref></ref>
|פלטינה ×2
|1,200,000<small></small>
|-
!מקסיקו (AMPROFON)<ref></ref>
|פלטינה
|60,000<small></small>
|-
!קנדה (Music Canada)<ref></ref>
|פלטינה ×2
|160,000<small></small>
|-
!שוודיה (GLF)<ref></ref>
|פלטינה
|20,000
|-
!שווייץ (IFPI Switzerland)<ref></ref>
|זהב
|15,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!גרמניה
|26 במאי 2006
|תקליטור • מקסי סינגל
|יוניברסל
|style="text-align:center;"|<ref></ref><ref></ref>
|-
!הממלכה המאוחדת
|5 ביוני 2006
|תקליט 12 אינץ' • מקסי סינגל
| rowspan="2" |פולידור
|style="text-align:center;"|<ref></ref>
|-
!צרפת
|3 ביולי 2006
|תקליטור
|style="text-align:center;"|<ref></ref>
|-
!אוסטרליה
|18 בספטמבר 2006
|מקסי סינגל
|יוניברסל
|style="text-align:center;"|<ref></ref>
|-
! rowspan="2" |ארצות הברית
|26 בספטמבר 2006
|רדיו קצבי עכשווי
|גפן
|style="text-align:center;"|<ref></ref>
|-
|10 באוקטובר 2006
|תקליט 12 אינץ'
|גפן • מוזלי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי נלי פורטדו
קטגוריה:שירים באנגלית
קטגוריה:שירים שנכתבו על ידי טימבלנד
קטגוריה:וידאו קליפים שבוימו על ידי אנתוני מנדלר
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת גפן רקורדס